เปิดๆดูดีลที่มีขาย เห็นดีลของร้านนี้มีดีลเบอร์เกอร์(แต่เป็นเนื้อ) กับดีล steak เห็นราคาในดีล steak แล้วน่าโดนมาก ลดเกือบครึ่ง ซื้อปุ๊บก็รีบมาใช้ทันทีเลย ร้านตั้งอยู่โซน food walk ชั้น 1 ติดกับ carl's jr.(น่าจะใช่นะ จำได้ลางๆ) ตัวร้านแต่งโทนสีแดงดูสดใสดี ภายในร้านตบแต่งแบบสบายตา โต๊ะที่นั่งกว้างสบาย แลดูไม่อึดอัด ลูกค้าเห็นมีทั้งต่างชาติและไทยนะ เรื่องบริการจัดอยู่ในเกณฑ์ดี (ที่อ่านรีวิว เห็นว่าพนักงานพูดภาษาอังกฤษ เราก็อุตส่าห์ไปฝึกมาจนตัวเกร็ง ดันพูดไทยคล่องปร๋อเลย 55) เมนูที่สั่งเป็น combination สามารถเลือกได้จาก 3 set ดูแต่ละ set แล้วราคาเต็มเฉียดพัน(ซื้อมา 499 บาท มันคุ้มมากมาย ????????) เลือกเป็น set ไก่ย่างซอสบาร์บีคิว+แซลมอน+ไส้กรอกรมควัน+ไส้กรอกพริก โดยสามารถเลือก side dish ได้ 1 อย่าง(เลือกเฟรนช์ฟราย) กับซอส 1 ชนิด และมีขนมปังให้ทานเป็นออร์เดิร์ฟ ซึ่งจากที่ทาน                         **ขนมปังเหนียวมาก หั่นไม่ค่อยออก รสหวานๆเค็มๆ ไม่ค่อยชอบเท่าไหร่ แต่จิ้มกับชีสแล้วรสชาติดีขึ้น                        **เฟรนช์ฟรายชิ้นใหญ่ ได้เยอะ รสชาติโอเค                      **ไส้กรอกรมควัน กรอบๆเค็มๆ อร่อยดี          **ไส้กริกพริก อันนี้ก็ชอบ เผ็ดๆเค็มๆ                **แซลมอน มาชิ้นใหญ่เลย(แค่ชิ้นนี้ชิ้นเดียวร้านธรรมดาๆ ก็เกือบ 200 ล่ะมั้ง) เป็นชิ้นเนื้อไม่ติดหนัง แต่รสออกจืดๆตามสไตล์ บีบมะนาวลงไปพอช่วยได้(ถ้ามีพริก กระเทียม น้ำปลาด้วย เลิศเลย????????) เจอชิ้นนี้เข้าไปอิ่มหนักเลย ชิ้นสุดท้ายเลยกินไม่หมด แต่ก็โอเคล่ะเพราะซอสบาร์บีคิวบนตัวไก่อร่อยดี สรุปโดยส่วนตัวชอบล่ะ บรรยากาศสบายๆ คนไม่พลุกพล่าน อาหารรสชาติดี โดยเฉพาะกินตามราคาดีลนี่ คุ้มมากมาย จ่ายเพิ่มอีก 40 กว่าบาท(ค่าน้ำ) แค่นั้นเอง   **ดูเหมือนไม่มีค่า sv นะ (หรือว่ามี ????????)